projecte-aina/catalan_government_crawling huggingface dataset:
Les empreses que no hagin concertat la prevenció amb una entitat especialitzada, així com aquelles que desenvolupin activitats preventives amb recursos propis i aliens, han de sotmetre el seu sistema de prevenció al control d'una auditoria o avaluació externa.
La primera auditoria s'haurà d'efectuar dins del 12 mesos següents al moment en què es disposi de la planificació de l'activitat preventiva, i s'ha de repetir cada quatre anys, excepte quan s'efectuïn activitats incloses en l'annex I del Reial decret 39/1997, cas en el qual el termini serà de dos anys.
Aquests terminis de revisió s'amplien a dos anys en els supòsits en què la modalitat d'organització preventiva de l'empresa hagi estat acordada amb la representació especialitzada dels treballadors.
També s'ha de repetir si ho requereix l'autoritat laboral.
Les empreses de fins a 50 treballadors les activitats de les quals no estiguin incloses a l'Annex I del Reial decret 39/1997, que duguin a terme les actuacions de prevenció amb recursos propis i en les quals l'eficàcia del sistema preventiu resulti evident sense necessitat de recórrer a una auditoria pel limitat nombre de treballadors i l'escassa complexitat de les activitats preventives, estan exemptes de l'obligació d'auditar la seva organització preventiva.
Aquestes empreses, però, han d'emplenar i remetre a l'autoritat laboral una notificació sobre la concurrència de les condicions que fan innecessària l'auditoria de l'organització preventiva (comunicació d'exoneració d'auditoria a l'autoritat laboral).
Les auditories poden ser realitzades per persones físiques o jurídiques que tinguin la capacitat de realitzar les activitats objecte de l'auditoria i que hagin estat autoritzades per desenvolupar aquestes tasques per l'autoritat laboral, per a la qual cosa hauran de presentar davant els Serveis Territorials del Departament d'Empresa i Ocupació del lloc on tinguin les seves instal·lacions principals, una sol·licitud que ha d'incloure les previsions assenyalades als apartats a) c) d) e) i g) de l'article 23 del Reglament dels serveis de prevenció.
En el cas que sigui una persona física, ha d'esser una persona tècnica de nivell superior en qualsevol de les quatre especialitats o disciplines preventives, a més, haurà de tenir una formació o experiència provada en gestió i realització d'auditories i tècniques auditores; en el cas d'esser una entitat especialitzada haurà de tenir, almenys, una persona que reuneixi aquestes condicions.
També haurà de comptar amb tots els tècnics de nivell superior necessaris per desenvolupar les funcions corresponents i amb els recursos materials necessaris per verificar la realització dels resultats de l'avaluació dels riscos, si aquesta verificació presenta especial complexitat podrà concertar aquesta activitat amb altres professionals, que en cap cas poden mantenir vinculacions comercials, financeres o de qualsevol altre tipus amb l'empresa objecte de l'auditoria.
BOE núm. 27, de 31 de gener de 1997
La quantitat d'accidents de treball que es produeixen anualment fa necessari abordar l'anàlisi dels costos de la sinistralitat des d'una perspectiva que integri les diferents fonts de la despesa i identifiqui els diferents agents que els han d'assumir.
L'Estadística dels costos econòmics dels accidents de treball presenta el càlcul anual dels costos econòmics de la sinistralitat laboral, el càlcul de costos diversos (costos associats amb el manteniment de la producció, pèrdua d'ingrés a llarg termini, costos sanitaris, costos d'administració, costos de distorsió o transferència i costos del dolor i patiment) en funció dels diferents agents que els han d'assumir (empreses, persones accidentades i societat) per gènere, grups d'edat, gravetat, sector econòmic, ocupació, tipus de lesió i nacionalitat.
ents de treball sense baixa; dades dels índexs d'incidència dels accidents en jornada de treball segons gravetat, territori i sector econòmic.
El principal objectiu de l'Enquesta de qualitat i condicions de treball és obtenir informació relacionada amb la qualitat de la situació laboral de la persona ocupada, i quantificar les condicions ambientals, ergonòmiques, de seguretat i psicosocials que poden afectar la seva salut.
Es mesuren les característiques del lloc de treball, la mobilitat laboral, la satisfacció en el lloc de treball, l'organització en el treball, les relacions laborals, la formació i seguretat en el treball i la conciliació de la vida familiar i laboral, entre d'altres aspectes.
Recentment els Serveis de Prevenció Aliens (SPA) acreditats pels Serveis Territorials del Departament de Treball, Afers Socials i Famílies de la Generalitat de Catalunya, com a Autoritat Laboral, han rebut comunicacions emeses pel sistema SERPA del Ministeri d'Ocupació i Seguretat Social (MOiSS) sol·licitant-los certes dades referents a la seva acreditació i activitat.
En relació a aquestes sol·licituds d'informació, us indiquem que SERPA és una base de dades sobre els Serveis de Prevenció Aliens, on les Autoritats Laborals que acrediten aquests SPA introdueixen les dades generals de les acreditacions (especialitats preventives, territoris, pòlissa, etc.).
Posteriorment els SPA, i per indicació de l'Autoritat Laboral que els ha acreditat, han d'aportar les dades referents a les instal·lacions, els recursos materials, els recursos humans, les subcontractacions, els concerts, etc.
Per acord amb el MOiSS, l'ICSSL del Departament de Treball, Afers Socials i Famílies va introduir recentment al sistema SERPA la informació referent a les dades generals de les acreditacions de SPA que han efectuat els respectius Serveis Territorials del Departament de Treball, Afers Socials i Famílies.
Una vegada introduïdes, el sistema SERPA va generar automàticament, i sense coneixement previ per part de l'ICSSL ni dels Serveis Territorials del Departament de Treball, Afers Socials i Famílies, unes sol·licituds d'informació als SPA acreditats per la Generalitat de Catalunya referents a les dades complementàries indicades.
En els escrits del sistema SERPA ja s'indica que si el SPA no disposa d'autorització per carregar les dades sol·licitades ha de posar-se en contacte amb l'Autoritat Laboral corresponent, atès que és l'Autoritat Laboral que ha acreditat a cada SPA qui li ha d'indicar de què ha d'informar, com fer-ho i en quin termini, a banda de proporcionar-li les claus d'accés per entrar al sistema SERPA i aportar aquestes dades.
Atès que encara no s'han formalitzat els instruments jurídics que habilitin la possibilitat indicada anteriorment, us comuniquem que aquests avisos automàtics que emet el sistema SERPA queden sense efecte fins que no rebeu indicacions al respecte per part d'aquesta Autoritat Laboral.
A mode de cercador, us oferim el llistat de serveis de prevenció acreditats per la Generalitat de Catalunya en format Excel.
Podeu utilitzar les eines de filtre del full de càlcul per a cercar el serveis de prevenció aliens per ubicació de les instal·lacions principals.
Per conèixer els SPA acreditats fora de Catalunya podeu adreçar-vos a les comunitats autònomes respectives, o consultar-ho a través de l'aplicació SERPA.
Un certificat digital és un document electrònic signat per una autoritat de certificació, que garanteix a les terceres persones que el rebin o l'utilitzin un conjunt de manifestacions que s'hi contenen, com per exemple, la identitat de la persona, les autoritzacions, la seva capacitat per realitzar un determinat acte, etc.
L'ús del certificat digital garanteix:
És una eina fonamental per a la millora de la seguretat de la informació i la generació de confiança ja que permet efectuar una comprovació de la identitat de l'origen i de la integritat dels missatges intercanviats per Internet.
És imprescindible que totes les empreses disposin d'un certificat de signatura electrònica que pugui ser validat pel Consorci Administració Oberta de Catalunya (CATCert)
La informació detallada de les entitats i perfils de certificats digitals classificats i reconeguts per CATCert es pot consultar en l' enllaç següent.
Requeriments d'Adobe per a la formalització correcta de les sol·licituds:
La versió d'Acrobat Reader recomanada per poder descarregar, emplenar i imprimir els formularis és a partir de la 8.x.
Cal verificar que la configuració d'Adobe s'ajusti a les indicacions del Consorci Administració Oberta de Catalunya (CATCert).
En el primer pas del procés de la tramitació telemàtica, s'ha d'omplir el formulari (que inclou la declaració de l'empresari i la sol·licitud del tràmit) i a més cal adjuntar-hi (escanejada) la documentació necessària següent:
a) Sistema d'organització preventiva
b) Formació dels treballadors i treballadores (nivell directiu i productiu)
De manera alternativa a l'aportació de la documentació a) i b) indicada, i per justificar el compliment del requisit "que disposen de recursos humans en l'àmbit directiu i productiu, que tenen la formació necessària en prevenció de riscos laborals i que disposen d'una organització preventiva adequada a la Llei 31/1995", es poden annexar dos certificats que serveixen per acreditar aquesta documentació.
L'Administració facilita a continuació els dos models (orientatius) per a l'emissió d'aquests certificats, els quals han ser omplerts i signats per l'organització preventiva de l'empresari.
Els documents aporten signatura manuscrita i segell, per la qual cosa s'han d'escanejar per tal de ser annexats a la sol·licitud d'inscripció.
Els certificats han d'haver estat emesos, com a màxim, dintre dels trenta dies immediatament anteriors a la data de la sol·licitud.
El Departament d'Empresa i Ocupació porta a terme de forma contínua actuacions per comprovar que les empreses que figuren al Registre d'Empreses Acreditades (REA) segueixen, quan ha passat un any de la seva inscripció inicial o renovació de la inscripció, mantenint els requisits que fixa la normativa per constar al REA.
Les empreses que siguin objecte d'aquesta actuació de comprovació, han de fer arribar al Departament d'Empresa i Ocupació, en un termini de 10 dies hàbils, la documentació que se'ls requereixi per tal d'acreditar que compleixen els requisits que fixa la Llei 32/2006, de 18 d'octubre, reguladora de la subcontractació al sector de la construcció, en particular en relació amb la formació en prevenció de tot el seu personal, com pel que fa a comptar amb una organització preventiva adequada.
En cas que una empresa no acrediti en temps i forma que segueix reunint aquests requisits, la Direcció General de Relacions Laborals i Qualitat en el Treball iniciarà d'ofici el procediment per cancel·lar la seva inscripció al Registre d'Empreses Acreditades.
La inscripció al REA té una vigència de 3 anys i cada empresa pot sol·licitar la renovació de la seva inscripció dins dels 6 mesos anteriors a la data en què expira la seva vigència.
Cal tenir present que la renovació és un tràmit vinculat a la DATA en què es va inscriure cada empresa.
El procediment de renovació de la inscripció, mitjançant el formulari corresponent que està disponible al portal privat del REA, és bàsicament igual al de sol·licitud d'inscripció, i s'han d'acreditar l'organització preventiva de l'empresa i la formació dels recursos humans (personal directiu i productiu).
Aquesta documentació haurà d'estar vigent i reflectir la situació de l'empresa a la data de presentació de la sol·licitud de renovació.
El procediment de renovació, com tots els tràmits del REA, s'efectua únicament de forma electrònica.
Important: Les empreses que han iniciat el tràmit de renovació mantenen la validesa de la seva inscripció al Registre fins que es resolgui el procediment iniciat.
Qualsevol empresa (comitent o subcontractista) pot verificar que aquestes empreses continuen inscrites al Registre fent la consulta a l'apartat Cerca, consulta i emissió de certificats.
La normativa defineix obra de construcció com a "qualsevol obra pública o privada, en la qual s'efectuïn treballs de construcció o d'enginyeria civil".
Així, l'obra de construcció serà un lloc físic en el que temporalment es desenvolupen una sèrie d'activitats determinades, utilitzant tècniques constructives.
Cal analitzar les circumstàncies de cada cas concret per determinar si el lloc on es realitzen els treballs té la consideració d'obra de construcció, i això amb independència de si els treballs estan sotmesos a l'obligació de comptar amb un projecte o no.
La subcontractació és una pràctica contractual en virtut de la qual el contractista pot encarregar a d'altres subcontractistes part de les feines a ell encomanades.
Per poder efectuar aquesta subcontractació, el contractista ha de complir amb els requisits establerts a l'article 4.1. de la Llei de Subcontractació, entre els que figuren els de posseir una organització productiva pròpia, disposar dels mitjans materials i personals necessaris i utilitzar-los per a l'exercici de l'activitat contractada.
La Llei de subcontractació estableix que no poden subcontractar aquells subcontractistes que fonamentalment aporten mà d'obra.
S'entén que una empresa aporta fonamentalment mà d'obra quan, per a la realització de l'activitat contractada, no utilitza més equips de treball propis que les eines manuals, incloses les motoritzades portàtils, encara que això sigui perquè senzillament no li calen altres tipus d'equips per fer la seva tasca.
Sí, atès que no existeix cap impediment legal per limitar la subcontractació horitzontal il·limitada en cadascun dels nivells de subcontractació permesos.
El tercer subcontractista no pot subcontractar els treballs contractats a un altre subcontractista o treballador autònom.
Només es pot dur a terme la contractació pel subcontractista tercer en els casos d'ampliació excepcional previstos a l'article 5.3 de la Llei 32/2006 (força major, complicacions tècniques de la producció...).
La inscripció al REA té un període de validesa de 3 anys, renovables per períodes iguals a instància de l'interessat.
La renovació de la inscripció és un tràmit vinculat a la data d'inscripció de cada empresa i ho poden sol·licitar els interessats durant els 6 mesos anteriors a la data en què expira la seva vigència, que és de 3 anys.
Les empreses inscrites al REA rebran amb l'antelació suficient un avís a l'adreça de correu electrònic que van indicar a la sol·licitud d'inscripció, recordant la finalització del període de validesa de la seva inscripció.
El procediment de renovació és un tràmit molt similar al d'inscripció i s'ha d'efectuar mitjançant el formulari que està disponible al portal privat, al que s'hi pot accedir a traves de l'apartat Sol·licitar la renovació de la inscripció (accés exclusivament amb certificat digital de signatura electrònica.
En el cas que no sigui així, la pàgina dona error).
L'empresa haurà d'aportar documentació per acreditar que disposa d'una organització preventiva adequada i la formació en prevenció de riscos laborals necessària i adequada al lloc de treball o funció del seu personal, en el nivell directiu i productiu.
Aquesta documentació haurà d'estar vigent en el moment de presentació de la sol·licitud de renovació.
Aquest procediment, com tots els tràmits en el REA, s'efectua únicament de forma electrònica.
Una vegada enviat el formulari, l'autoritat laboral revisarà la sol·licitud i la documentació annexa, i si aquesta conté totes les dades i els documents exigits legalment, l'Administració efectua la renovació de l'empresa i emet el certificat corresponent en un termini de 15 dies.
Un cop aprovada la sol·licitud, la inscripció de l'empresa quedarà ampliada per un termini de 3 anys més, a comptar des de la data de la resolució favorable.
L'empresa conservarà el mateix número de REA que li va ser atorgat en el procediment d'inscripció.
La inscripció de les empreses que no sol·licitin la renovació dins del termini serà cancel·lada automàticament pel REA.
Des de la data d'expiració del termini figurarà com a no inscrita i l'aplicació no expedirà certificats d'inscripció al seu favor.
Si l'empresa ha iniciat el tràmit de renovació o té qualsevol altre tràmit pendent, mantindrà la validesa de la inscripció fins que es resolgui el procediment iniciat.
Si la inscripció s'ha cancel·lat per no sol·licitar la renovació en termini, l'empresa haurà de sol·licitar de nou la inscripció en el Registre i se li assignarà un nou número REA.
L'Enquesta de població activa ofereix informació sobre el tipus de contracte amb el que treballa la població ocupada assalariada, indefinit o temporal, què permet calcular el nivell de temporalitat en el mercat de treball.
També es pot mesurar la temporalitat a partir de les dades de contractació laboral, que recullen el total de contractes signats en un territori durant un període de referència segons la seva durada: indefinida o temporal.
Activitat de la Inspecció de Treball de Catalunya, tant pel que fa a l'acció realitzada a iniciativa pròpia, com pel que fa a l'acció no programada, és a dir, a partir de denúncies i reclamacions dels ciutadans o a sol·licitud d'instàncies administratives o judicials o per imperatiu legal.
Es presenta la informació per àrees funcionals i per àmbits territorials.
L'Estadística de la Inspecció de Treball de Catalunya conté dades estadístiques sobre l'activitat inspectora feta a Catalunya per les grans àrees funcionals en què la Inspecció de Treball és competent.
Inclou les dues perspectives des de les quals actua la Inspecció de Treball, l'acció programada o a iniciativa pròpia i l'acció no programada, la qual al·ludeix a l'atenció de denúncies i reclamacions individuals que presenta la ciutadania, així com a la sol·licitud d'instàncies administratives o judicials, o per imperatiu de les normes.
Les empreses de treball temporal (ETT) són empreses l'activitat principal de les quals és posar a disposició d'una altra empresa, anomenada usuària, amb caràcter temporal, persones treballadores.
L'Estadística de les empreses de treball temporal explota la informació administrativa disponible en el Registre d'empreses de treball temporal amb l'objectiu de determinar el nombre d'empreses de treball temporal registrades que operen a Catalunya, i el volum i característiques dels contractes de posada a disposició formalitzats.
La informació està desagregada, segons el cas, per àmbit territorial, activitat econòmica i autoritat laboral competent.
Les eleccions sindicals són processos electorals en què les persones treballadores, del sector privat i del sector públic, escullen els seus representants als òrgans de representació, que són part fonamental en la negociació col•lectiva i en la determinació de les condicions de treball.
En aquesta publicació es presenten dades de representants elegits per central sindical, àmbit territorial, sexe, i tipus de centre de treball, i comarca.
La col·laboració del/s servei/s de prevenció amb l'empresa en aquestes situacions d'assetjament sexual o per raó de sexe consisteix en:
· Assessorar l'empresa per tal d'identificar correctament els factors de risc que afecten directament l'organització del treball (recollits en el capítol 3.2 del Protocol per a la prevenció i abordatge de l'assetjament sexual i per raó de sexe a l'empresa ), i en la realització, per tant, de l'avaluació de riscos psicosocials, i proposar-li l'adopció de mesures preventives.
· Assistir tècnicament l'empresa per tal d'investigar els danys a la salut de la persona treballadora (i la seva possible consideració com a accident de treball derivat de situacions d'assetjament).
· Contribuir a l'establiment de les mesures necessàries en matèria de coordinació d'activitats empresarials.
· Proposar l'adopció de les mesures de prevenció que calguin per garantir la protecció de les persones especialment sensibles.
To i així, i dins del context integrador de la prevenció, el servei de prevenció pot, també, assessorar l'empresa i col·laborar en aquells procediments d'intervenció (protocols, comissions d'investigació) que acordi amb ella, sempre que aquesta col·laboració no vagi en detriment de les activitats pròpies que hi té concertades.
Finalment, cal recordar que la política de prevenció de l'assetjament i el procediment de denúncia interna és responsabilitat de l'empresa, que haurà de determinar la persona o persones que duguin a terme les intervencions en aquesta matèria.
Totes les empreses estan obligades a arbitrar procediments específics per prevenir l'assetjament sexual i per raó de sexe, així com a donar resposta a les reclamacions que es puguin produir en aquesta matèria.
Llei orgànica 3/2007, de 22 de març, per a la igualtat efectiva de dones i homes
Llei 17/2015, de 21 de juliol, d'igualtat efectiva de dones i homes
Per tant, la política de prevenció de l'assetjament i el procediment de denúncia o reclamació interna és responsabilitat de l'empresa, que haurà de determinar la persona o persones que duguin a terme les intervencions que calguin, normalment dins l'àmbit de les relacions laborals i la gestió dels recursos humans.
Independentment del marc de les relacions laborals en el quals es gestioni el procediment de denúncia o reclamació interna, el servei de prevenció pot assessorar i col·laborar en aquelles intervencions que són competència seva, identificant els aspectes de l'organització que són factors de risc, establint les mesures preventives adients i investigant els danys a la salut de la persona exposada.
Igualment, podrà, si així ho acorda amb la direcció de l'empresa, oferir la informació i el suport que calgui i que vagi destinat a promoure condicions de treball que evitin aquests tipus d'assetjament i assolir entorns de treball productius, segurs i respectuosos.
La conciliació és l'intent obligatori d'avinença entre els interessos en conflicte de treballadors d'empreses, amb la intervenció de l'Administració, en matèria derivada del contracte de treball.
L'objectiu és arribar a un acord entre les parts en conflicte per evitar les demandes davant dels jutjats socials.
En l'Estadística de conciliacions laborals es presenta la informació sobre les conciliacions col·lectives que tenen lloc en els serveis territorials del Departament competent en treball, així com també, sobre les conciliacions individuals dutes a terme a Catalunya per motiu d'acomiadament, sanció, reclamació de quantitats i altres motius.
Les dades de conciliacions col·lectives fan referència a empreses afectades i treballadors afectats per resultat, demarcació territorial i activitat econòmica, i les dades de conciliacions individuals també informen de les quantitats acordades per motiu, forma d'acabament i demarcació territorial.
En compliment de la Instrucció 1/2020, de 15 març, de la Secretaria de Relacions amb l'Administració de Justícia, i de la Secretaria General de Treball, Afers Socials i Famílies, de la Generalitat de Catalunya, han estat suspesos tots els actes de conciliació administrativa prèvia a la jurisdicció social amb citació dins del període comprès entre el dilluns dia 16 de març de 2020 i fins a l'aixecament de l'Estat d'Alarma, per aquest motiu no hi haurà la publicació estadística de conciliacions laborals dels mesos d'abril i maig de 2020.
A 15 de desembre de 2014 s'han revisat, des de novembre de 2011, els imports de les sancions així com la classificació segons el motiu per sol·licitar les conciliacions individuals (la Llei 36/2011, de 10 d'octubre, reguladora de la jurisdicció social, permet supòsits especials d'acumulació d'accions; és el cas dels acomiadaments i quantitat que al seu dia es van incloure en el motiu "diversos" i que ara s'inclouen en els acomiadaments).
Informació estadística mensual sobre les vagues i tancaments patronals registrades a Catalunya, amb l'objectiu de quantificar la conflictivitat laboral i estimar les pèrdues de jornades i d'hores de treball.
Recull dades sobre el nombre de conflictes, centres de treball convocats i implicats, treballadors participants, total de jornades i d'hores perdudes, hores perdudes per treballador i grau d'incidència de la vaga.
Les dades es presenten per sector d'activitat econòmica, àmbit territorial, motivació de la vaga, forma d'acabament i resultat, i òrgan que ha fet el seguiment del conflicte.